
	1.
	Rīkojuma projekts
 Pamatojoties uz likuma "Par valsts budžetu 2026. gadam un budžeta ietvaru 2026., 2027. un 2028. gadam" 83. pantu atļaut 2026. gadā palielināt kopējo kapitālsabiedrības personāla izmaksu attiecību pret kopējiem kapitālsabiedrības ieņēmumiem Gada pārskatu un konsolidēto gada pārskatu likuma izpratnē valsts sabiedrībā ar ierobežotu atbildību "Latvijas Nacionālā opera un balets", valsts sabiedrībā ar ierobežotu atbildību "Latvijas Nacionālais teātris", valsts sabiedrībā ar ierobežotu atbildību "Dailes teātris", valsts sabiedrībā ar ierobežotu atbildību "Jaunais Rīgas teātris", valsts sabiedrībā ar ierobežotu atbildību "Valmieras drāmas teātris", valsts sabiedrībā ar ierobežotu atbildību "Daugavpils teātris", valsts sabiedrībā ar ierobežotu atbildību "Latvijas Leļļu teātris", valsts sabiedrībā ar ierobežotu atbildību "Latvijas Nacionālais simfoniskais orķestris", valsts sabiedrībā ar ierobežotu atbildību "Valsts Akadēmiskais koris "Latvija"", valsts sabiedrībā ar ierobežotu atbildību "Latvijas Koncerti" un valsts sabiedrībā ar ierobežotu atbildību "Rīgas cirks" salīdzinājumā ar iepriekšējo pārskata gadu. 
	Priekšlikums
Vēršam uzmanību, ka, pieņemot šādu lēmumu un akceptējot konkrētas izņēmuma situācijas, arī citas salīdzināmā situācijā esošas publiskas personas kapitālsabiedrības būs tiesīgas sagaidīt vienlīdzīgu pieeju atbilstoši šajos gadījumos nostiprinātajiem kritērijiem. Vienlaikus birokrātijas mazināšanai būtu apsverama no šiem gadījumiem izrietošu vispārīgu kritēriju noteikšana, kas mazinātu individuālu lēmumu nepieciešamību, normatīvā regulējuma fragmentāciju un radītu sistēmiski vienlīdzīgāku attieksmi.
Izņēmuma kritēriji būtu formulējami tā, lai personāla izmaksu īpatsvara pieaugums pats par sevi netiktu sasaistīts tikai ar kapitālsabiedrības ieņēmumu samazinājumu, jo šāda pieeja var radīt nevēlamu stimulu un nevienlīdzīgu attieksmi pret salīdzināmā situācijā esošām kapitālsabiedrībām, kurās objektīvi pastāv līdzīgi personāla noturēšanas vai atlīdzības konkurētspējas izaicinājumi, bet ieņēmumu rādītāji nav pasliktinājušies vai nav virzīts atsevišķs izņēmuma lēmums.

